Diari Oficial de la Generalitat Valenciana


Sumari del DOGV 5237, del 10-04-2006 (2006/3374)

Notificació a Alberto Llaves Almagro de la sentència dictada en les actuacions del juí ordinari número 104/2001.
----------------------------------------------------------------------------------------------------------------

### Dades del document

Número de DOGV
:   5237

Data del DOGV
:   10-04-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/3374


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació a Alberto Llaves Almagro de la sentència dictada en les actuacions del juí ordinari número 104/2001. [2006/Q3374]  
Procediment: assumpte civil 104/2001-B  
Juí: juí ordinari 104/2001-B  
Part demandant: Hispamer Servicios Financieros, Establecimiento Financiero de Crédito  
Part demandada: Alberto Llaves Almagro  
Sobre: ordinaris  
En el juí a què es fa referència s'ha dictat la resolució el text de la qual, literalment, diu així:  
«Interlocutòria  
Jutge que la dicta: José María Cutillas Torns  
Lloc: Castelló de la Plana  
Data: 28 de febrer de 2006  
Antecedents de fet  
1. En el present juí s'ha dictat sentència de 18 d'abril de 2002, que s'ha notificat a l'actor el 25 d'abril de 2002, i al demandat a través del Diari Oficial de la Generalitat Valenciana, mitjançant un edicte publicat en data 9 de desembre de 2002.  
2. En la resolució a què es fa referència, en la decisió de la indicada sentència, s'expressa que, amb l'estimació de la demanda, es condemna el demandat Alberto Llaves Almagro a pagar la quantitat de 1.370,06 euros, quan en realitat hauria d'haver dit 1.370.061 pessetes, equivalents a 8.234,23 euros.  
3. La procuradora la senyora D'Amato ha presentat un escrit en què sol·licita la rectificació de l'error anteriorment ressenyat.  
Fonaments de dret  
Únic. L'article 214.1 de la Llei 1/2000, d'Enjudiciament Civil (LECn), després de proclamar el principi que els tribunals no podran variar-ne les resolucions una vegada firmades, permet tanmateix, en l'apartat 3, rectificar errades materials paleses o errades aritmètiques que s'hagueren pogut cometre, rectificació que es pot fer en qualsevol moment.   
En este cas, l'errada, ara advertida, és manifesta, com es desprén de la simple lectura de les actuacions, per la qual cosa n'és procedent la rectificació.  
Part dispositiva  
Es rectifica la sentència de 18 d'abril de 2002, en el sentit que on diu «condemnar el demandat a pagar a l'actora la quantitat de 1.370,06 euros en concepte de principal», ha de dir «condemnar el demandat a pagar a l'actora la quantitat d'1.370.061 pessetes equivalents a 8.234,23 euros».  
Notifiqueu la present resolució a les parts.   
La notificació al demandat, declarat en rebel·lia i el parador del qual es desconeix, s'efectuarà a través d'un edicte que es publicarà en el butlletí oficial de la comunitat autònoma, el qual s'ha de lliurar a la procuradora la senyora D'Amato Martín, per tal que el curse i el gestione.  
Manera d'impugnació: mitjançant un recurs de reposició davant este jutjat, no obstant això, es portarà a efecte el que s'ha acordat. El recurs s'haurà d'interposar per escrit en el termini de cinc dies hàbils, comptadors des del sendemà de la notificació, amb expressió de la infracció comesa a juí del recurrent, sense estos requisits no s'admetrà el recurs (articles 451 i 452 de la LECn). Ho acorda i firma sa senyoria. En done fe.  
Firma del jutge. Firma del secretari».  
Atés el desconeixement de l'actual domicili o residència de la part demandada, s'ha acordat la publicació del present edicte en el Diari Oficial de la Generalitat Valenciana, per a portar a efecte la diligència de notificació de la interlocutòria de 28 de febrer de 2006 (que rectifica la sentència de 18 d'abril de 2004) a la part demandada, Alberto Llaves Almagro, declarat en rebel·lia i el parador del qual es desconeix.  
Castelló de la Plana, 28 de febrer de 2006.. La secretària judicial: María José Maciá Canuto.